หนึ่ง-แมว-ฟอร์ด-เพชร ดวลกึ๋น 4โปรดิวเซอร์ดังลงแข่ง นักปั้นมือทอง
สร้างมิติใหม่กับรายการ The Producer นักปั้นมือทอง โปรดักชันไทยระดับอินเตอร์ นำ 4 สุดยอดโปรดิวเซอร์แถวหน้าของไทยผู้อยู่เบื้องหลังความสำเร็จของศิลปินมาแข่งขันโดยมีสมาชิกทีมเป็นดารา ซุปตาร์และศิลปิน บอสเอ-วราวุธ แห่ง เซ้นส์ฯ ผู้ผลิตรายการและรับหน้าที่พิธีกร เผยว่า รายการ The Producer นักปั้นมือทองเป็นอีกหนึ่งรายการที่เซ้นส์ฯ คิดและผลิตเองและภูมิใจนำเสนอว่าเวทีนี้เป็นเวทีแห่งการต่อสู้ของคนดนตรีเพื่อหาสุดยอดโปรดิวเซอร์คนแรกของไทย โดย 4 โปรดิวเซอร์ที่จะมาแข่งขันได้แก่ หนึ่ง-จักรวาล, แมว-จิรศักดิ์, ฟอร์ด-สบชัย และ เพชร–สหรัตน์ ใช้ทักษะทางดนตรีเลือกเพลงเรียบเรียงดนตรีใหม่ แข่งขันโดยนักร้องปริศนาทั้งสายร็อก, สายพระเอก-นางเอก, สายนักร้องดีว่า, สายนักร้องยุค 90, สายนักร้องลูกทุ่ง, สายนักร้องตลก โดยไม่รู้ว่าโปรดิวเซอร์ส่งนักร้องท่านใดมาแข่งขัน นักร้องปริศนาจะร้องเพลงได้ยินแต่เสียงภายในซีเคร็ต วอลล์ โปรดิวเซอร์ผู้ชนะจะได้รับเงินรางวัล 1 ล้านบาท เพื่อมอบให้กับ มูลนิธิสายใจไทย ในพระบรมราชูปถัมภ์ สนุกแล้วยังได้ทำบุญและมีไกด์ดาราคอมเมนเตเตอร์สร้างสีสันอย่างปาน-ธนพร, อ้น-ศรีพรรณ, ไก่-สมพล, นุ้ย-ธนวัฒน์, ใบเฟิร์น-พัสกร ออกอากาศทุกวันเสาร์ เวลา 18.20 น. ทางช่อง 7 เริ่ม 9 มิ.ย.นี้
สร้างมิติใหม่กับรายการ The Producer นักปั้นมือทอง โปรดักชันไทยระดับอินเตอร์ นำ 4 สุดยอดโปรดิวเซอร์แถวหน้าของไทยผู้อยู่เบื้องหลังความสำเร็จของศิลปิน
นักปั้นมือทอง,โปรดิวเซอร์,หนึ่ง จักรวาล,แมว จิรศักดิ์,ฟอร์ด สบชัย,ละคร